Source: https://www.ginn.press/news/nekompentne-sudy
Timestamp: 2018-04-21 11:29:13+00:00

Document:
“Som nekompetentný a nerozhodujem odborne" - uviedol sudca najvyššieho súdu | Ginn [sk]
“Neprekvapuje ma to. Mali by ho stíhať nespôsobilosť,” konštatuje expredseda NS SR Š. Harabin.
Dátum: 18.1.2016, o 14:30h, Autor: Lenka Dale
“Som nekompetentný a nešpecializovaný na kauzu Úniku a vedenia osobných údajov, ktorú rozhodujem,” - aj takto sa dá preložiť do zrozumiteľnej reči mail, ktorý rozposlal svojim kolegom sudca Najvyššieho súdu SR P.Paluda.
Stalo sa tak pred niekoľkými týždňami - dostal sa k nám teraz - keď Ústavný súd rozhodol, že Najvyšší súd musí nanovo riešiť kauzu Biele kone. Ide o škandál Finančnej správy SR, ktorej ešte v roku 2012 unikol Zoznam podnikateľov označených ako Biele kone. FS SR pod vedením prezidenta Františka Imreczeho na tento škandál dodnes konkrétne nereagovala žiadnymi konkrétnymi opatreniami. A Najvyšší súd SR žaloby podnikateľov, ktorí žiadali od Finančnej správy vysvetlenie, jednoducho zamietol. Zdalo sa, že vec sa “zmieta zo stola” bez ohľadu na závažnosť kauzy. Lenže do diania vstúpil Ústavný súd. Rozsudky Najvyššieho súdu SR ešte koncom roka 2015 zrušil, a vytkol sudcom, že porušili základné právo každého jedného človeka - právo na súdnu ochranu…
Podľa informácií GINN bývalý predseda NS SR Štefan Harabin (ktorý je známy aj tým, že si servítky veľmi nekladie) - rozposielal po týchto udalostiach po Najvyššom súde článok GINN
A sudca Peter Paluda reagoval naozaj zaujímavo, tu je citát jeho mailu, ktorý sa dostal aj k nám:
“Kolegovia, toto je už teda skutočne absurdné, aby ten kto zapríčinil stav, poukazoval na jeho dôsledky. Podľa mňa ide jednoznačne o dôsledok preraďovania sudcov mimo ich špecializácie. Ja by som chcel vidieť, ako by Harabin erudovane rozhodoval v tejto kauze?!”
Čo tým chcel sudca NS SR Peter Paluda povedať? Pýtali sme sa ho… Na otázky v maili neodpovedal...
Zato bývalý predseda NS SR Štefan Harabin odpovedal hneď:
“Neprekvapuje ma to u tohto sudcu. Ale pre mňa je to také smiešne a nepochopiteľné. Keď je niekto sudcom Najvyššieho súdu, tak je sudcom Najvyššieho súdu a nemôže hovoriť, že on neovláda tú alebo inú agendu. Keď ju neovláda, je povinný si naštudovať spis, agendu a poriadne rozhodnúť. Aj keď neskôr, ale kvalitne rozhodnúť. Predseda Najvyššieho súdu, predseda súdnej rady, ombudsman by mali v takomto prípade podať návrh na disciplinárne stíhanie pre jeho nespôsobilosť. Koniec koncov, len potvrdil to čo povedal Ústavný súd, že rozhodol nespôsobilo. A on to ešte aj otvorene hovorí.”
Bývalý sudca ÚS SR J. Drgonec: “Možno má sudca NS SR obavy, že bude musieť rozhodovať zákonne...”
Toto sú závažné veci. Sudca, ktorý povie, že nevie o čom rozhoduje, je poriadnou raritou. Bývalý sudca Ústavného súdu Ján Drgonec vidí situáciu s mailom sudcu P. Paludu takto:
“Už 10 rokov každý sudca skladá klauzulu špecializácie, zahŕňa správne právo, obchodné právo.... Nie, nemyslím si, že by sa sudcovia mali špecializovať na 3-5 paragrafov. To by sme ich potrebovali ešte najmenej tisíc. Ani v zahraničí asi nie sú sudcovia odborníci na 3 paragrafy… Ale, ale - možno je problém inde. Možno tento sudca rozhodol tak ako rozhodnúť z nejakého dôvodu chcel a teraz má obavy, že bude musieť rozhodnúť tak ako Ústavný súd naznačil, že je zákonné.”
Kto ešte rozhodol nespôsobilo?
Pripomeňme si všetky mená sudcov Najvyššieho súdu SR, ktorí podľa Ústavného súdu SR kauzu citilivého vedenia databáz Finančnou správou a jej úniku za hranice štátnej inštitúcie zákonne nezvládli (Ich odpovede zisťujeme):
Peter Paluda,
Miroslav Gavalec (donedávna kandidátom na post sudcu Ústavného súdu. A keby len to - chcel byť dokonca aj zástupcom Slovenska na Európskom súde pre ľudské práva)
Zuzana Ďurišová (kandidovala za predsedníčku Najvyššieho súdu),
Igor Belko,
Jana Henčeková a
Elena Berthotyová (je nominatkou prezidenta A.Kisku v Súdnej rade) - vyhlásila, že ku kauze, ktorá je neukončená sa nevyjadruje
A všetci spomínaní sudcovia kedysi podpisovali listinu Päť viet s lightmotívom: Mať slobodného ducha je nielen právom, ale aj povinnosťou sudcu. Mať slobodného sudcu je právom občana... Nuž, kauzu Bielych koní zahrabali pod koberec veľmi netransparentne a ignorovali právo poškodených na základnú súdnu ochranu.
Rozčúlene nám zareagoval jeden z podnikateľov, ktorého žalobu zamietli Ladislav Klein:
“Oni nielenže ju zahrabali, ale ešte ani nový termín pojednávania nevytýčili… Uplynuli vyše 2 mesiace, naťahujú čas, moje práva veľmi nerešpektujú ani naďalej sa mi zdá,” skonštatoval L. Klein.
Dobrá správa: K posunu dôjde! Podľa Ústavného súdu totiž nevedomosť prezidenta FS SR, ktorú NS SR prehliadol, je protiústavná
Či Najvyšší súd chce alebo nechce, bude sa musieť rozhýbať. Aj s prezidentom Finančnej správy Františkom Imreczem. Ak Najvyššiemu súdu SR stačilo jeho písomné tvrdenie, že o citlivom Zozname s osobnými údajmi nemá informácie, Ústavnému súdu to rozhodne nestačí. František Imrecze musí začať konečne riešiť svoj Finančný úrad, ktorý má pod palcom už roky. Ústavný súd jasne uviedol: “Ak...nie je spôsobilý zistiť, či jeho úrad vedie nejaký zoznam osobných údajov, ani či taký zoznam vytvorili jeho pracovníci, alebo či používajú zoznam osobných údajov vytvorených iným subjektom práva následne prevzatý od tohto orgánu, očividne nejde o zabezpečenie ochrany osobných údajov v kvalite, aká sa základnému právu na ochranu osobných údajov priznáva ústavou.”
Ďalšie žaloby proti Finančnej správe smerujú na súd
Podľa našich zistení - počet žalôb na súde pribudne. Žaloby chystajú už ďalší podnikatelia zo zoznamu Bielych koní, na ktorom je 1227 mien. “Najvyšší súd vlastne poprel aj ich základné právo na súdnu ochranu, poškodil ich pri základnom ústavnom práve na prístup k súdu tým, že vydal nezákonné, svojvoľné rozhodnutia,” uviedol právny zástupca poškodených Michal Mandzák.
Martin Daňo z GINN v tejto veci podal Súdnej rade aj podnet na disciplinárne stíhanie sudcov NS SR, ktorí žaloby odmietli.
"Dozvedel som sa o tom až teraz, že som evidovaný štátnou Finančnou správou ako biely kôň. Klient mi volal, že má obavy so mnou obchodovať. Neverím ani po pár dňoch, je to nonsens!,” uviedol podnikateľ žijúci v zahraničí.
Ste na Zozname? Chcete tiež podať žalobu? Volajte 0948 287 202.
14.10.2015 Kauza Finančnej správy SR: Kto bude zodpovedný za uniknutý Zoznam Bielych koní?
27.10.2015 Najvyšší súd horí na kauze “Biele kone” - sú sudcovia naozaj nekvalifikovaní?

References: súd 
 súd 
 súd 
 súd 
 súd 
 súd 
 súd

 súd 
 súd